RAMANADHAN
అత్యుత్తమ ర్యాంకు సాధించిన భారత టెన్నిస్‌ యువకెరటం రామనాథన్‌
న్యూఢిల్లీ: భారత టెన్నిస్‌ యువ క్రీడాకారుడు రామనాథన్‌ కెరీర్‌లో అత్యుత్తమ ర్యాంకు కైవసం చేసుకున్నాడు. అమెరికాలో విన్నెట్క చాలెంజర్‌లో రన్నరప్‌గా నిలిచిన రామ్‌ పురుషుల సింగిల్స్‌లో 16 స్థానాలు ఎగబాకి 168వ ర్యాంకు సాధించాడు. భారత్‌లో సింగిల్స్‌లో నంబర్‌వన్‌గా నిలిచాడు. యుకి బాంబ్రి (212), ప్రజ్ఞేశ్‌ గణేశ్వరన్‌ (214), శ్రీరామ్‌ బాలాజీ (293), సుమిత్‌ నాగల్‌ (306) అతడి తర్వాత స్థానాల్లో ఉన్నారు. పురుషుల డబుల్స్‌లో రోహన్‌ బోపన్న 22వ స్థానంలో ఉన్నాడు. దివిజ్‌ శరణ్‌ (51), పురవ్‌ రాజా(52) వరుసగా 6, 5 స్థానాలు ఎగబాకారు. దిగ్గజ ఆటగాడు లియాండర్‌ పేస్‌ మూడు స్థానాలు ఎగబాకి 59వ స్థానంలో నిలిచాడు. జీవన్‌ నెడుచెళియన్‌ (98) అందరికన్నా వెనుకబడ్డాడు. మహిళల డబుల్స్‌లో సానియా ఏడో స్థానంలో ఉంది.